मुंबई के पृथ्वी थिएटर में गुरुवार को शशि कपूर के चौथा में कपूर फैमिली, रिश्तेदार और बॉलीवुड की कई हस्तियां उन्हें प्रार्थना में श्रद्धांजलि देने पहुंची। शशि कपूर की बेटी संजना, छोटे बेटे कुणाल कपूर, दामाद वाल्मीक थापर, रणधीर कपूर, बबिता, राजीव कपूर, शम्मी कपूर की वाइफ नीला देवी, कुणाल खेमू, सोहा अली खान, कृष्णा राज कपूर, नीतू कपूर, जीतेंद्र, राकेश रोशन करिश्मा कपूर, रानी मुखर्जी, रेखा, प्रेम चोपड़ा, डिंपल कपाड़िया, विंदू दारा सिंह, नीलम, अब्बास-मस्तान, सुनील शेट्टी, किरण राव, महीप कपूर, मधुर भंडारकर और पूनम ढिल्लन पहुंचे। इनके अलावा गुलजार, डैनी, दलीप ताहिल, नंदिता दास, अंजन श्रीवास्तव, चंकी पांडे, जूही बब्बर और सारिका हासन भी नजर आए।
बीते 4 दिसंबर को 79 साल की उम्र में शशि कपूर का मुंबई के कोकिला बेन अस्पताल में निधन हो गया था। उनका अंतिम संस्कार 5 दिसंबर को किया गया। बता दें कि शशि कपूर की वाइफ जेनिफर का निधन कैंसर से 1984 में हुआ था। उनके तीन बच्चे कुणाल कपूर, करन कपूर और संजना कपूर हैं। देखें शशि कपूर के चौथा में आई हस्तियों का ये वीडियो।
bho_Deva hin_Deva